**רוברט "בוב" בן-משה** (באנגלית: **Bob Benmosche**‏; 29 במאי 1944 - 27 בפברואר 2015) היה נשיא ומנכ"ל הקבוצה האמריקנית הבינלאומית (AIG). בן-משה התמנה לנשיא ומנהל ראשי על ידי משרד האוצר ודירקטוריון AIG בארצות הברית, כיורשה של לידי מ. אדוארד. בן-משה ידוע בעיקר בזכות מנהיגותו בקבוצה האמריקנית הבינלאומית שבה הוא הוביל מהפך, שיפור של 60% ברווחים מדי שנה, ופירעון הסיוע ממשלתי ששועבד על ידי ממשל בוש ואובמה.

ראשית חייו
----------

בן-משה נולד בברוקלין שבניו יורק. הוא איתר את מקור השושלת שלו בליטא, שם אבי סבו, משה קרייסקול, היה אחד היהודים הראשונים ששירתו בצבא הצאר ב-1830. סבו של בן-משה, הרב הרמן בן-משה העביר את המשפחה לארצות הברית בשנת 1894.
אביו של בן-משה נפטר כשהיה בן עשר והותיר אותו, שלושת אחיו ואמו עם חוב של 250,000$ ומלונית הפאטיו הלא מרוהטת במונטיסלו, ניו יורק. המשפחה המשיכה להחזיק במלונית, בן-משה הצעיר עסק בפעילות משק הבית, נשא את מקלות הגולף של האורחים והפעיל את המרכזייה. העבודה הראשונה של בן-משה כנער הייתה כנהג משאית אספקה של קוקה קולה.
בן-משה בוגר תואר ראשון מאוניברסיטת אלפרד, משנת 1966, במתמטיקה. בין השנים 1966 ל-1968 בן-משה שירת כקצין בצבא ארצות הברית, הוצב בקוריאה בחיל הקשר האמריקאי ושם הוביל את תוכנית ההתקנה של תחום התקשורת.

קריירה
------

בן-משה החל את הקריירה שלו כשהצטרף כיועץ לחברת הייעוץ "ארתור ד. ליטל". ב-1975 הצטרף בן-משה לקבוצת מערכות צ'ייס מנהטן וב-1982 לפיין וובר כדי להוביל את הפיתוח של מרכז הברוקראז' של החברה.
במשך 14 שנות כהותו בפיין וובר בן-משה רכש ניסיון בשיווק וניהול בחטיבות עסקיות שונות, מה שהוביל אותו להפוך לסמנכ"ל הכספים של היחידה הקמעונאית של החברה. עם התקדמות הקריירה שלו בפיין וובר, בן-משה המשיך לצבור תחומי אחריות, מה שהוביל לקידומו כסגן נשיא ומנהל התפעול, המנהל והטכנולוגיה בחברה. בתפקיד זה הוא פיקח על המיזוג של פעילויות קידר פיבודיו עם אלה של פיין וובר.
ב-1995 בן-משה עזב את פיין וובר לטובת תפקיד סגן נשיא בכיר בחברת ביטוח החיים מטרופולין. גם במטרופולין הוא טיפס במעלה הסולם וקודם לנשיא וסמנכ"ל תפעול. בנובמבר 1997, בתפקידו כסמנכ"ל תפעול, בן-משה פיקח גם על מערכי הביטוח הפרטי, המוסדי והבינלאומי. ב-1998 מונה ליו"ר הדירקטוריון ומנכ"ל החברה. הוא ליווה את החברה בתהליך הפיכתה לציבורית ופרש מתפקידו ב-2006.

ביטוח מטרופולין
---------------

בן-משה הצטרף לחברת הביטוח מטרופולין בשנת 1995. בהמשך הוא מונה לסמנכ"ל תפעול ופיקח על מערך הביטוח הפרטי, המוסדי והבינלאומי. ב-1998 הוא מונה ליו"ר הדירקטוריון ומנכ"ל, תפקיד שמילא עד לפרישתו ב-2006. במהלך כהונתו הוא פיקח על המעבר המוצלח של החברה מחברה פרטית לחברה ציבורית הנסחרת בבורסה. לאחר שהיה חבר דירקטוריון במשך 11 שנים ב-Credit Suisse AG, בן-משה פרש באפריל 2013.

בעל פונדק ויינן
---------------

בבעלותו של בן-משה וילה מפוארת בדוברובניק, קרואטיה. ב-2001 קנה את הנכס ובילה את שש השנים הבאות בשיפוצו. ב-2006 רכש קרקעות וייבא 1500 צמחי זינפנדל מעמק הנאפה. ב-2011 הפיק כרם בן-משה 3,000 בקבוקי יין תחת המותג המשפחתי "בן-משה".

המהפך של AIG
------------

באמצע 2009 בן-משה מונה למנכ"ל קבוצת הביטוח AIG, הוא מונה לתפקיד זה ב-10 באוגוסט של אותה השנה. הוא גויס על ידי ג'ים מילשטיין, שהיה ראש המחלקה לארגון מחדש במשרד האוצר האמריקאי. בפגישתו הראשונה עם העובדים, בן-משה הצהיר כי הקונגרס מורכב מ"משוגעים", שהוא לא ישתף פעולה אם יתבקש להעיד בפני הקונגרס, וכי אנדרו קואומו, התובע הכללי של ניו יורק, שחקר את AIG אינו ראוי להיות בממשלה. לאחר מכן הוא ביקש מטוס פרטי ואמר כי הוא עלול לדלג מעל תשלום היטלי הממשל.
ב-26 במאי 2010 בן משה השתתף בוועדת TARP והעיד במסגרתה כי AIG תחזיר במלואה את השקעתה של ממשלת ארצות הברית ומשלם המיסים האמריקאי, עם רווחים. "AIG עולה כעת על דרך חדשה בהחזר חובותיה, ובסופו של יום, ממשלת ארצות הברית תהנה מרווח הגון" הוא העיד.
בן-משה פיקח על מכירת נכסים שאינם נכסי ליבה בתיקה של AIG כדי לשלם את החוב הממשלתי שעמד על 182 מיליארד דולרים. יחידות עסקיות כמו ביטוח החיים של החברה האמריקאית ALICO, ביטוחי המאה ה-21, נן שאן ו-AIA נמכרו.
ב-14 בדצמבר 2012, בן-משה הודיע כי הממשל האמריקאי ומשלם המיסים קיבלו את השקעתם במלואה בתוספת רווח של 22 מיליארד דולרים. כהונתו של בן-משה מתהדרת עם חזרה לרווחיות, פירעון החוב המלא לבנק הפדרלי של ניו יורק, הפחתת חזקתו של משרד האוצר ב-AIG אל מתחת ל-20% ופירעון הלוואה פדרלית של 85 מיליארד דולרים בשנת 2008.

מחלת הסרטן
----------

ב-2013, אובחן כחולה בסרטן הריאה. הוא המשיך לעבוד גם במהלך טיפול כימותרפי. בראיון שנתן לצ'ארלי רוז בדצמבר 2012, אמר שהוא יישאר בתפקידו הנוכחי בשנתיים הקרובות. באוגוסט 2014 קיצר את לוח הזמנים בשל החמרה במצבו הרפואי ובספטמבר 2014 מונה מנכ"ל אחר במקומו. ב-27 בפברואר 2015 נפטר.

אותות כבוד
----------

* מגזין הביטוח והטכנולוגיה זיהה את בן-משה כאחד ממנכ"לי הטכנ'-ביטוח של התעשייה, ב-2010
* בן-משה דורג במקום ה-42 בין 50 המנהיגים המובילים במגזין פורצ'ן ב-2010
* אנדרו רוס סורקין מהניו יורק טיימס הכתיר את בן-משה כמנהל השנה ב-2010
* בן-משה מדורג במקום ה-59 מתוך 100 המנכ"לים של הארוורד ביזנס ריוויו בינואר 2010
* מגזין הביטוח והטכנולוגיה כינה את בן-משה כמזיז ומניע לשנת 2011
* The New York Police & Fire Widows’ & Children’s Benefit Fund named Benmosche as an honoree in 2012.
* בשנת 2012 נקראה על שמו של בן משה קרן האלמנות והילדים של חללי כוחות המשטרה וכיבוי האש
* זוכה פרס ביטוח היכל התהילה לשנת 2013

תפקידים
-------

* AIG, מנכ"ל. 2009–מותו ב-2015.
* מטרופוליטן, מנכ"ל. 1998–2006
* מטרופולין, נשיא. 1994–1997
* מטרופולין, מנהל חטיבות עסקיות. 1995–1997
* פיין וור, מנהל חטיבות מכירה. 1994–1995
* פיין וובר, דירקטור, 1987–1995
* פיין וובר, סמנכ"ל תפעול
* פין וובר, סמנכ"ל מחלקת שיווק. 1982–1985
* בנק צ'ייס מנהטן, סמנכ"ל טכנולוגיה. 1975–1982
* ארתור ד. ליטל, יועץ. 1969–1975
* צבא ארצות הברית. 1966–1968

הערות שוליים
------------

1. ↑  "Robert Benmosche: Executive Profile & Biography – Businessweek". *investing.businessweek.com*. נבדק ב-26 ביוני 2012. `{{cite web}}`:  (עזרה)
2. ↑  Scism, Leslie; Lublin, Joann S.; Pleven, Liam (10 באוגוסט 2009). "AIG Chief: Loud Voice And a Listener's Ear". *The Wall Street Journal*. p. C1. `{{cite news}}`:  (עזרה)
3. ↑  "AIG CEO Robert Benmosche The Insurance Executive Makes Wine in Croatia - winespectator.com". *winespectator.com*. נבדק ב-18 במאי 2013. `{{cite web}}`:  (עזרה)
4. 1 2  Son, Hugh (14 באוגוסט 2009). "AIG Changes Bylaw to Ensure Chairman's Independence". *Bloomberg LP*. `{{cite news}}`:  (עזרה)
5. ↑  "AIG: The country's most tone-deaf CEO". *Fortune*. 31 בדצמבר 2009. `{{cite news}}`:  (עזרה)
6. ↑  "AIG Under Troubled Asset Relief Program, Panels 4 & 5". C-SPAN.
7. ↑  Davies, Paul. "AIG sells $6bn AIA stake to pay down debt". *Financial Times*. Financial Times. נבדק ב-6 בנובמבר 2012. `{{cite web}}`:  (עזרה)
8. ↑  "Treasury sells big chunk of AIG stock at a profit - Reuters.com". *reuters.com*. נבדק ב-5 בנובמבר 2012. `{{cite web}}`:  (עזרה)
9. ↑  "מנכ"ל AIG: "גיל הפרישה באירופה יצטרך לעלות ל-70, ואף ל-80"". *TheMarker*. נבדק ב-2021-08-19.
10. ↑  נותרו לי 9 חודשים לחיות, באתר גלובס, ‏28 באוגוסט 2014
11. ↑  רוברט בן משה הלך לעולמו, באתר www.albit.co.il
12. 1 2  Burger, Kathy (6 בינואר 2011). "AIG's Bob Benmosche Reflects on His Career". *Insurance & Technology*. אורכב מ-המקור ב-2014-02-01. נבדק ב-6 בנובמבר 2012. `{{cite news}}`:  (עזרה)
13. ↑  Newcomb, Peter (19 בנובמבר 2010). "2010's top people in business". *CNN Money*. נבדק ב-6 בנובמבר 2012. `{{cite news}}`:  (עזרה)
14. ↑  Ross Sorkin, Andrew (3 בינואר 2011). "Roasting and Toasting The Dealmakers". *New York Times*. נבדק ב-6 בנובמבר 2012. `{{cite news}}`:  (עזרה)
15. ↑  T. Hansen, Morten (בינואר 2010). "100 Best-Performing CEOs in the World". *Harvard Business Review*. נבדק ב-6 בנובמבר 2012. `{{cite news}}`:  (עזרה)
16. ↑  Gordon, Amanda (12 באוקטובר 2012). "Scene Last Night: Swizz Beatz, Michael Moore, Estelle". *BusinessWeek*. נבדק ב-6 בנובמבר 2012. `{{cite news}}`:  (עזרה)
17. ↑  "2013 Winner Insurance Hall of Fame". Property Casualty 360.(הקישור אינו פעיל)

|  |  |
| --- | --- |
| בקרת זהויות עריכת הנתון בוויקינתונים | 
* GND: 1139661957
* LCCN: n2015071672
* VIAF: 235145542550096640992
* WorldCat: lccn-n2015071672

 |